stanford-oval/wikipedia huggingface dataset:
Kámeiros (kunnallisyksikkö)

| Kámeiros Κάμειρος |
| --- | --- |
 Kámeiroksen maisemia.
 Kunnallisyksikön sijainti
 Kámeiros
 Koordinaatit: 36°20′N, 27°55′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  690107
Väkiluku (2011):  4 720
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kámeiros (kreik. Κάμειρος; virallisesti Δημοτική Ενότητα Καμείρου, Dimotikí Enótita Kameírou) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 4 720 (vuonna 2011).
Kámeiros on perinyt nimensä antiikin aikaiselta Kameiroksen kaupungilta, jonka arkeologinen kohde sijaitsee sen alueella. Kámeiros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Líndoksen, Petaloúdesin ja Nótia Ródoksen kanssa. Kámeiroksen kuntakeskus oli Soroní.
Alueen talous perustuu maanviljelyyn sekä matkailuun, joka on kasvussa.
Kunnallisyksikön osat

Kámeiroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Apóllona | Apóllona | 845 |
| Dimyliá | Dimyliá | 237 |
| Dimyliá | Eleoúsa | 228 |
| Fánes | Fánes | 858 |
| Kalavárda | Kalavárda | 502 |
| Platánia | Agía Eleoúsa | 16 |
| Platánia | Platánia | 180 |
| Sálakos | Kapí | 5 |
| Sálakos | Profítis Ilías | 0 |
| Sálakos | Sálakos | 571 |
| Soroní | Soroní | 1 278 |
Yhteensä: 4 720
Aiheesta muualla

Δημοτική Ενότητα Καμείρου. Δήμος Ρόδου. Kámeiroksen kunnallisyksikön verkkosivu. (kreikaksi)
Ródoksen saaren kunnat
| --- | --- |
Nykyiset:  Ródos
Entiset:   Afántou  Archángelos  Attávyros  Ialysós  Kallithéa  Kámeiros  Líndos  Nótia Ródos  Petaloúdes  Ródoksen kaupunki
Kálmán Tóth (kirjailija)

| Kálmán Toth |
| --- | --- |
 Kálmán Toth
Henkilötiedot
Syntynyt: 1831
Kuollut: 1881 (49–50 vuotta)
Kansalaisuus:  Unkari
Ammatti:  kirjailija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Kálmán Toth (1831–1881) oli unkarilainen näytelmäkirjailija. Hän opiskeli Pécsissä. Hän osallistui vapaussotaan 1848–1849, minkä jälkeen hän ryhtyi Budapestissä kirjalliseen työhön. Tothin runot, varsinkin hänen rakkaus- ja isänmaalliset runonsa, saavuttivat heti suosiota. Näytelmäkirjailijana Toth saavutti suurimman menestyksen huvinäytelmillä A király házasodik (1863) ja Nők az alkotmányban  (Naiset valtioelämässä, 1871). Routavuosina Tothin perustama (1860) ja toimittama pilalehti Bolond Miska saavutti huomattavan merkityksen. Perustuslaillisen elämän elvyttyä Toth osallistui (1865–1878) myös valtiolliseen elämään. Hänen kootut runonsa ilmestyivät 1878.
Suomennetut teokset

Naiset valtioelämässä: komedia 3:ssa näytöksessä, teoksessa Unkarin albumi 1., toim. Antti Jalava. Weilin & Göös, 1881
[Kolomán Tóth], Mustalainen: kuvaus yhdessä näytöksessä, Kuopio: Telén 1898. Sarja: Näytelmäkirjallisuutta, 18. (joissakin myöhemmissä painoksissa tekijänimi Kálmán Tóth)
Tóthin suomennettu runo "Eteenpäin!" on antologiassa Unkarin lyyra (1970).
Aiheesta muualla

Kuvia tai muita tiedostoja aiheesta Kálmán Tóth (kirjailija) Wikimedia Commonsissa
Lee Tracy

| Lee Tracy |
| --- | --- |

Henkilötiedot
Koko nimi:  William Lee Tracy
Syntynyt: 14. huhtikuuta 1898 Atlanta, Georgia, Yhdysvallat
Kuollut: 18. lokakuuta 1968 (70 vuotta) Santa Monica, Kalifornia
Ammatti:  näyttelijä
Aiheesta muualla
IMDb 
Elonet
William Lee Tracy (14. huhtikuuta 1898 Atlanta, Georgia – 18. lokakuuta 1968 Santa Monica, Kalifornia) oli yhdysvaltalainen näyttelijä. Tracy aloitti teatterissa ja hän muun muassa näytteli vuonna 1924 Broadwaylla pääroolin George Kellyn kirjoittamassa näytelmässä The Show Off. Tracy oli ehdokkaana parhaan miessivuosan Oscar-palkinnon saajaksi vuoden 1964 elokuvasta Paras mies voittaa. Hänen muita elokuviaan ovat muun muassa Bombshell (1933) ja Päivälliset klo 8 (1933). Vaikka Tracya pidettiin näyttelijänä ammattimaisena, niin yksityiselämässään hänellä maine riitaisana henkilönä ja hän menetti roolin elokuvassa Viva Villa virtsattuaan kuvauspaikalla Meksikossa parvekkeelta ohikulkevan sotilasparaatin päälle. Tracy on saanut tähden Hollywood Walk of Famelle.
Lama Gyurme

Lama Gyurme
Lama Gyurme (s. 1948) on bhutanilainen hengellisen musiikin laulaja ja tiibetinbuddhalainen munkki. Hän on asunut ja työskennellyt Ranskassa 1970-luvulta lähtien.
Gyurme lähetettiin 4-vuotiaana Djang Tchub Tcheu Ling -luostariin, jonka pysyväksi asukkaaksi hänet otettiin 9-vuotiaana. Hän sai uskonnollisen koulutuksen lisäksi perinteisten taidemuotojen, myös musiikin opetusta. Gyurme lähti 20-vuotiaana kolmevuotiselle retriitille Sonadan luostariin Intiaan. Sen aikana hän sai Kalu Rinpochelta arvonimen "Ouzme" (musiikin mestari). Gyurme vietti aikaa myös Rumtekin luostarissa Sikkimin osavaltiossa ennen paluutaan Bhutaniin. Hän sai siellä kagyu-koulukunnan opettajan arvon.
Vuonna 1974 Gyurme muutti Ranskaan ja aloitti Pariisissa Kagyu Dzong -keskuksen johtamisen. Vuonna 1982 hän alkoi johtaa myös Vajradhara Ling -keskusta Normandiassa. Gyurme teki vuonna 1994 kosketinsoittaja Jean-Philippe Rykielin kanssa albumin The Lama's Chant (Sony Classical), joka muun muassa myi kultaa Espanjassa. Sen tuotti Jean-Michel Reusser. Vuonna 2000 Gyurme jatkoi yhteistyötä Rykielin kanssa albumilla Rain of Blessings: Vajra Chants. Hän on vieraillut Bhutanissa säännöllisesti myös Ranskassa asumisensa aikana.
Aiheesta muualla

Lama Gyurme Internet Movie Databasessa. (englanniksi)
Kööpenhaminan suurmoskeija

| Kööpenhaminan suurmoskeija> Københavns Stormoské |
| --- | --- |
 Kööpenhaminan suurmoskeija
Sijainti:  Rovsingsgade, Kööpenhamina, Tanska
Koordinaatit:  55.7082°N, 12.5491°E
Rakennustyyppi:  moskeija ja kulttuurikeskus
Valmistumisvuosi:  2014
Suunnittelija:  arkkitehti Metin Aydin
Käyttäjä:  Dansk Islamisk Råd
Kerrosala:  6 800 m2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kööpenhaminan suurmoskeija on moskeijan ja kulttuurikeskuksen sisältävä rakennuskokonaisuus.
Kööpenhaminan suurmoskeija (tansk. Københavns Stormoské) tai kotikatunsa mukaan Rovsingsgaden moskeija (tansk. Moske i Rovsingsgade), viralliselta nimeltään Hamad Bin Khalifa Civilisation Center, on Kööpenhaminan Ydre Nørrebron kaupunginosassa sijaitseva moskeija ja islamilainen kulttuurikeskus, joka avattiin 19. kesäkuuta 2014. Sen suunnittelija oli arkkitehti Metin Aydin työryhmineen.
Kööpenhaminan suurmoskeija on sunnijärjestö Dansk Islamisk Rådin rakennuttama. Qatarin emiiri lahjoitti 150 miljoonaa Tanskan kruunua rakennushankkeeseen, ja rakennuskokonaisuus onkin nimetty lahjoittajansa mukaan. Moskeija oli valmistuessaan Skandinavian (ja Fennoskandian) suurin moskeija ja Tanskan toinen moskeija pienen Nusrat Djahanin moskeijan (1967) jälkeen. Rakennuskokonaisuus pitää moskeijan lisäksi sisällään luokkahuoneita, ravintolan, elokuvateatterin ja lastenhoidon tiloja.
Kööpenhaminaan on äskettäin avattu toinenkin moskeija. Lokakuussa 2015 toimintansa aloitti, šiiataustainen Imaami Alin moskeija.
Aiheesta muualla

Kuvia tai muita tiedostoja aiheesta Kööpenhaminan suurmoskeija Wikimedia Commonsissa
Dansk Islamisk Råd (Arkistoitu – Internet Archive) (tanskaksi) (disr.info)
Suhteita Bahrainiin on rakennettu huolellisesti (31.7.2015) (Arkistoitu – Internet Archive) (hs.fi)
Kür-Arazin alanko

Kür-Arazin alankoa
Kür-Arazin alanko (azer. Kür-Araz ovalığı) on laaja alankoalue Azerbaidžanissa Kura- ja Araks-jokien välissä. Se sijaitsee Kaspianmeren länsirannalla ja on osa Aralin-Kaspian alankoa. Alanko on jopa 250 kilometriä pitkä ja 150 kilometriä leveä, ja sitä rajaavat pohjoisessa Suur-Kaukasus, lännessä Vähä-Kaukasus, etelässä Talyšvuoret ja idässä Kaspianmeri. Maantieteellisesti alue jakautuu useisiin aromaisiin tasankoalueisiin.
Pinta koostuu joki- ja merisedimenteistä. Alangon korkeammat osat jakavat jokilaaksot, jotka alkavat Suur- ja Vähä-Kaukasuksesta ja päättyvät alankomaiden kuiviin suistoalueisiin, keski- ja itäosissa merenpinnan alapuolella (-27 m asti) on monia kuivuneita joenuomia ja soita. Rannikolla on dyynejä. Alamaan itäosassa on monia mutatulivuoria, ja maaperässä on öljyä.
Kür-Arazin alangon ilmasto on kuiva ja subtrooppinen: tammikuussa keskilämpötila on 1–3 ºC, heinäkuussa 25–27 ºC; sademäärä on 200–400 millimetriä kuukaudessa. Padon vasemmalle ja oikealle puolelle on rakennettu useita kastelukanavia pääosin puuvillan ja viiniköynnöksen viljelyä varten.
Kür-Arazin alagolle on perustettu luonnonympäristön suojelemiseksi Ağgölin ja Şirvanin kansallispuistot sekä useita luonnonsuojelualueita.
Luettelo Sega 32X -peleistä
Julkaisemattomat pelit

| Nimi | Viite |
| --- | --- |
32 Xtreme: 
NBA Action: 
Primetime NFL Football: 
Ratchet and Bolt: 
Saban's VR Troopers: 
SegaSonic the Hedgehog: 
Virtua Hamster: 
X-Men: Mind Games:
Kööpenhaminan synagoga

| Kööpenhaminan synagoga> Københavns Synagoge |
| --- | --- |
 synagoga kuvattuna vuonna 2009
Perustiedot
Sijainti:   Kööpenhamina, Tanska
Rakennustyyppi:  synagoga
Uskonnollinen käyttö:  Tanskan juutalaisyhteisö
Arkkitehtuuri
Arkkitehdit:  Gustav Friedrich Hetsch
Valmistumisvuosi:  1833
Infobox OKNimi-testi OK: 
Kööpenhaminan synagoga on Tanskan juutalaisyhteisön keskus Kööpenhaminassa. Synagogan on suunnitellut arkkitehti Gustav Friedrich Hetsch, ja sen rakennustyöt saatiin valmiiksi vuonna 1833. Synagoga on Kööpenhaminan vanhin ja yksi harvoista, jota saksalaismiehittäjät eivät tuhonneet.
Tanskan kuningas Kristian V antoi joulukuussa 1684 Kööpenhaminan juutalaisille luvan harjoittaa uskontoaan joko omissa kodeissaan tai julkisesti vapailla paikoilla. Ensimmäinen synagoga kaupungissa avasi ovensa vuonna 1764, mutta se paloi Kööpenhaminan palossa vuonna 1795..
Aiheesta muualla

JEWISH COPENHAGEN
Lama lama lama

| ”Lama lama lama” Maj Karma |
| --- | --- | --- |

Singlen tiedot
 Albumilta: 101 tapaa olla vapaa
 Julkaistu: 26. tammikuuta 2018
 Formaatti: digitaalinen
 Tyylilaji: rock
 Kesto: 03.44
 Levy-yhtiö: Sakara
Maj Karman muut singlet
| ”Peltisydän” 2016 | ”Lama lama lama” 2018 |   |
Lama lama lama on Maj Karman kappale ja ensimmäinen single yhtyeen toukokuussa 2018 julkaistavalta kymmenenneltä studioalbumilta. Se julkaistiin 26. tammikuuta 2018 levymerkillä Sakara Records.
Kappale sai Radio Rockin ”Rautaa vai roskaa” -äänestyksessä 76,8% yläpeukkua.
Kappaleet

Lama lama lama – 3.44
Lama Mocogno

| Lama Mocogno |
| --- | --- |

 Lama Mocogno
 Koordinaatit: 44°18′30″N, 10°43′54″E 
Valtio:   Italia
Alue:  Emilia-Romagna
Maakunta:  Modena
Pinta-ala:  
 – Maa:  63,91  km²
Korkeus:  842 (min. 450 - maks. 1 617)  m
Väkiluku (2015):  2 783
 – Väestötiheys:  43,55  as./km²
 
 Kunnan kotisivut 
Infobox OKVirheellinen NIMI-arvo: 
Lama Mocogno on kunta Pohjois-Italiassa olevassa Modenan maakunnassa Emilia-Romagnan alueella. Se sijaitsee Apenniinien vuoristossa. Kymmenen kilometrin päässä kunnan keskustasta olevassa Piane di Mocognon kylässä on talviurheilukeskus 1 617 metriä korkean Monte Cantieren rinteillä.
Aiheesta muualla

Kuvia tai muita tiedostoja aiheesta Lama Mocogno Wikimedia Commonsissa
Lamadaya

Lamadaya veiputous, Sanaag, Somalia.
Lamadaya (arab. لَمَدايَ‎) on Cal Madowin vuoristossa Sanaagin alueella Somalian pohjoisosassa sijaitseva vesiputous. Vuoriston korkein kohta on 2 416 metriä korkea Shimbiris. Lähin kaupunki on Ulheed Punaisenmeren suunnalla.
Putous ja vuoristo olivat 1980-luvulla ennen Somalian sisällissotaa suosittu yksi Somalian tärkeimpiä turistikohteita. Alueella kasvaa noin 1 000 kasvilajia joista noin 200 on kotoperäisiä eli niitä kasvaa vain tällä alueella.
Aiheesta muualla

Kuvia tai muita tiedostoja aiheesta Lamadaya Wikimedia Commonsissa
Lamadaya wondermondo.com. Viitattu 17.1.2020. (englanniksi)
Lamadaya Waterfalls AlluringWorld. Viitattu 17.1.2020. (englanniksi)
Kööpenhaminan satama

Kööpenhaminan sataman sijainti
Kööpenhaminan sataman pohjoisosaa ilmakuvassa
Konttialus Ds Blue Wave Kööpenhaminan konttiterminaalissa. Konttirivien takana tuontiautoja.
Kööpenhaminan satama (tansk. Københavns havn, LOCODE: DK CPH) on Tanskan pääkaupunki Kööpenhaminassa sijaitseva  merisatama. Sataman operatiivisesta toiminnasta vastaa Copenhagen Malmö Port -osakeyhtiö (CMP), joka operoi myös Ruotsin Malmön satamaa.
Kööpenhaminan satama on yksi Tanskan suurimmista yleissatamista. Satamaan kuuluu vapaasatama-alue. Satamassa on muun muassa konttiterminaali ja öljysatama. Sinne liikennöi myös matkustajalauttoja, esimerkiksi DFDS Seaways Oslon ja Kööpenhaminan välisellä reitillä, ja se on suosittu risteilysatama.
Rahdin määrä

Sataman kautta kulkevan konttiliikenteen määrä on viimeisen vuosikymmenen aikana (2003–2011) ollut 120 000–150 000 TEU vuodessa.
Kööpenhaminan sataman vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 |
| --- | --- | --- | --- | --- | --- | --- | --- | --- | --- |
| Tavaraliikenne  yht. (milj. t.)() | (7,2) | (6,6) | 6,7 (7,0) | 6,9 (7,3) | 7,4 (7,5) | 7,2 (7,3) | 5,8 (5,7) | (5,1) | (5,8) |
Aiheesta muualla

Kuvia tai muita tiedostoja aiheesta Kööpenhaminan satama Wikimedia Commonsissa
Copenhagen Malmo Port - Maps: Copenhagen (englanniksi) (cmport.com)
Sataman omistajayhtiön kotisivut (tanskaksi) (englanniksi) (cmport.com)
DFDS Seaways: Ferry & cruise-ferry routes Copenhagen - Oslo (Arkistoitu – Internet Archive) (englanniksi)
Statistics Denmark: SKIB72: Throughput of goods in major Danish seaports by seaport, direction and type of goods (select port, quartals/years and cargo) (englanniksi) (statistikbanken.dk)
Lamar Alexander

| Lamar Alexander |
| --- | --- |

Yhdysvaltain senaattori Tennesseestä
 3. tammikuuta 2003 – 3. tammikuuta 2021  
Edeltäjä:  Fred Thompson
Seuraaja:  Bill Hagerty
Yhdysvaltain 5. opetusministeri
 22. maaliskuuta 1991 – 20. tammikuuta 1993  
Presidentti:  George H. W. Bush
Edeltäjä:  Lauro Cavazos
Seuraaja:  Richard Riley
Tennesseen 45. kuvernööri
 20. tammikuuta 1979 – 17. tammikuuta 1987  
Edeltäjä:  Ray Blanton
Seuraaja:  Ned McWherter
Henkilötiedot
Syntynyt: 3. heinäkuuta 1940 (ikä 84) Maryville, Tennessee, Yhdysvallat
Ammatti:  poliitikko
Puoliso:  Leslee Buhler
Lapset:  4
Tiedot
Puolue:  republikaanit
Uskonto:  presbyteriaani
Aiheesta muualla
www.alexander.senate.gov
Andrew Lamar Alexander (s. 3. heinäkuuta 1940 Maryville, Tennessee) on yhdysvaltalainen republikaanipoliitikko ja Tennesseen senaattori vuosina 2003–2021.
Alexander valmistui Vanderbiltin yliopistosta vuonna 1962 ja New Yorkin yliopiston oikeustieteellisestä tiedekunnasta vuonna 1965. Vuosina 1979–1987 Alexander toimi Tennesseen kuvernöörinä ja vuosina 1991–1993 George H. W. Bushin hallinnon opetusministerinä. Hän pyrki republikaanien presidenttiehdokkaaksi vuosina 1996 ja 2000.
Alexander valittiin senaattiin vuoden 2002 vaalissa Fred Thompsonin jätettyä paikkansa. Hän astui virkaan 7. tammikuuta 2003 ja uusi paikkansa vuoden 2008 ja 2014 vaaleissa.
Alexander on ollut vuodesta 1969 naimisissa Honey Buhlerin kanssa ja heillä on neljä lasta. Hän on presbyteeri.
Aiheesta muualla

Alexanderin senaattorisivut (Arkistoitu – Internet Archive)
La Malinche

| La Malinche> Malintzin tai Malinalli |
| --- | --- |
 Malinche ja Cortés asteekihallitsijan kannssa teoksessa Lienzo de Tlaxcala.
Henkilötiedot
Ammatti:  tulkki
Lapset:  Martín María
La Malinche (alkuperäiseltä nimeltään Malintzin tai Malinalli, myöhemmin Doña Marina) oli 1500-luvulla  Meksikon asteekit valloittaneen espanjalaisen konkistadori Hernán Cortésin tulkki ja kumppani. Cortés teki hänestä tulkin, sillä hän osasi sekä mayakieliä että nahuatlia. Malinche oli Cortésin mukana muun muassa Montezuma II:n luona Tenochtitlánissa. Asteekkisyntyistä Malinchea on myöhemmin pidetty näkökulmasta riippuen petturina, höynäytettynä tai meksikolaisen identiteetin äitinä.
Elämäkerta

La Malinche lienee syntynyt vuoden 1500 paikkeilla nahuatlinkieliseen ylimystöperheeseen Coatzacoalcosin seudulla nykyisessä Meksikossa. Malinche on espanjankielinen muoto hänen alkuperäisestä nimestään Malintzin tai Malinalli. Nimi viittaa mahdollisesti Malinchen syntymäpäivään kalenteripyhänä.
Asteekkisyntyisen Malinchen isäpuoli myi hänet aikanaan mayalaiselle orjakauppiaalle. Hän päätyi palvelemaan mayoihin kuulunutta ylimystöperhettä Potonchánissa nykyisen Tabascon osavaltion seudulla. 15. maaliskuuta 1519 Malinche annettiin, tai pikemmin hänet pakotettiin annettavaksi lahjana alueelle saapuneelle espanjalaiselle konkistadori Hernán Cortésille. Malinche avioitui Cortésin alaisuudessa palvelleen Alonso Hernández Puertocarreron kanssa ja sai kasteen kristinuskoon. Cortésilta hän sai myös nimen doña Marina.
Cortés teki Malinchesta tulkkinsa tajuttuaan tämän puhuvan sekä mayakieliä että nahuatlia. Pian Malinchen kielitaitoa tarvittiinkin kanssakäymiseen asteekkien lähettiläiden kanssa. Malinche oli Cortésin mukana tämän tavatessa Tenochtitlánissa 9. marraskuuta 1519 asteekkien hallitsijan Montezuma II:n. Cortésin tulkkina Malinche oppi espanjaa ja ajautui suhteeseen Cortésin kanssa. Parille syntyi vuonna 1522 poika nimeltä Martín, jota on joskus pidetty Uuden Espanjan ensimmäisenä mestitsinä.
Myöhemmin Malinche oli Cortésin mukana tämän sotaretkellä Hondurasiin ja avioitui tänä aikana Cortésin alaisen Juan Jaramillon kanssa. He saivat Cortésilta myötäjäisinä encomiendan läheltä Coatzacoalcosia, ja parille syntyi tytär nimeltä María. Malinche toimi lisäksi edelleen tulkkina. Vielä vuonna 1537 hänet mainitaan Cortésin tulkkina Méxicossa. Sittemmin hänen mainitaan kuolleen mahdollisesti vuoden 1541 paikkeilla isorokkoon tai vasta myöhemmin Espanjassa, jonne hän oli matkustanut aviomiehensä mukana.
Merkitys

Malinchea on kuvailtu sittemmin vaihtelevasti näkökulmasta riippuen joko petturina, höynäytettynä tai meksikolaisen identiteetin äitinä. Espanjalaiset historialliset lähteet kertovat etenkin Malinchen osallisuudesta Meksikon valloitukseen. Malinchesta kirjoittivat esimerkiksi konkistadori Bernal Díaz del Castillo ja Cortésin sihteerinä toiminut Francisco López de Gómara. Molemmat yrittivät kuvata Malinchea malliesimerkkinä alueen muutoksen hyväksyneestä alkuperäisasukkaasta. Cortés itse ei maininnut juurikaan Malinchea esimerkiksi kirjeenvaihdossaan Espanjan kuninkaan kanssa. Meksikossa kirjoitetut historialliset teokset Codex Florentinus ja Lienzo de Tlaxcala kuvailevat häntä kuitenkin Cortésin lähes tasaveroisena kumppanina.
Aiheesta muualla

Sveriges Radion P3 Historia -podcast (ruotsiksi)
Kuvia tai muita tiedostoja aiheesta La Malinche Wikimedia Commonsissa
Malinche (äärioikealla) teoksessa Codex Azcatitlan.
Malinchen patsas Méxicossa.
La Maddalena

| La Maddalena |
| --- | --- |
 La Maddalena ilmasta nähtynä.
 vaakuna
 La Maddalena
 Koordinaatit: 41°13′N, 9°24′E 
Valtio:   Italia
Alue:  Sardinia
Maakunta:  Sassari
Hallinto:  
 – Pormestari:  Angelo Comiti
Pinta-ala:  
 – Kokonaispinta-ala:  52,01 km²
Korkeus:  0–212 m
Väkiluku (31.12.2015):  11 332
 – Väestötiheys:  218 as./km²
Aikavyöhyke:  UTC+1
 – Kesäaika:  UTC+2
Postinumero:  07024
Suuntanumero(t):  0789
 
 www.comune.lamaddalena.ot.it 
Infobox OKVirheellinen NIMI-arvo: 
La Maddalena on kunta Sassarin maakunnassa Sardinian alueella Italiassa. Kunnan pinta-ala on 52 neliökilometriä, ja asukkaita siellä on runsaat 11 000. La Maddalenan pormestari on Angelo Comiti.
La Maddalenan kunta sijaitsee Sardinian saaren koillisrannikolla Maddalenan saaristossa Välimereen kuuluvassa Tyrrhenanmeressä. Saariston pääsaari ja kunnan hallinnollinen keskus on La Maddalenan saari. Saaristoon ja samalla kuntaan kuuluvat myös saaret Spargi, Budelli, Razzoli, Caprera, Santa Maria ja Santo Stefano. La Maddalenan ja Capreran saaret on yhdistetty toisiinsa penkereellä ja sillalla.
La Maddalenan suojeluspyhimys on Santa Maria Maddalena ja häntä juhlitaan 22. heinäkuuta. Kunnan asukkaita kutsutaan italiaksi nimellä maddalenini.
La Maddalenan pääelinkeino on kalastus.
Historiaa

Napoleon I:n joukot pommittivat ilman menestystä La Maddalenan satamaa vuonna 1793. Vuosina 1803–1805 La Maddalena toimi Horatio Nelsonin pääpaikkana. La Maddalenan satama oli merkittävä italialainen laivastoasema siihen asti, kun liittoutuneet pommittivat sen toisen maailmansodan aikana.
Vuosina 1973–2008 Yhdysvalloilla oli tukikohta kuntaan kuuluvalla Santo Stefanon saarella. La Maddalenalla oli tarkoitus järjestää 35. G8-maiden kokous vuonna 2009, mutta se siirrettiin maanjäristyksessä kärsineeseen L'Aquilan kaupunkiin Manner-Italiaan.
Väkiluvun kehitys

La Maddalenan väkiluvun kehitys vuodesta 1861 vuoteen 2007:
| Vuosi | Väkiluku | Vuosi | Väkiluku |
| --- | --- | --- | --- |
| 1861 | 1 901 | 1951 | 10 370 |
| 1871 | 1 929 | 1961 | 11 169 |
| 1881 | 1 895 | 1971 | 10 724 |
| 1901 | 8 033 | 1981 | 11 318 |
| 1911 | 8 809 | 1991 | 11 048 |
| 1921 | 10 301 | 2001 | 11 369 |
| 1931 | 12 330 | 2007 | 11 668 |
| 1936 | 10 968 |  |  |
Aiheesta muualla

Kuvia tai muita tiedostoja aiheesta La Maddalena Wikimedia Commonsissa
Kunnan kotisivut (Arkistoitu – Internet Archive) (italiaksi)
Katu La Maddalenan vanhassakaupungissa.
La Maddalenan keskusta.
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Kuolema (albumi)

| Kuolema Ajattara |
| --- | --- | --- |

Studioalbumin tiedot
 Äänitetty : syksy 2002 Sundi Coop, Savonlinna
 Julkaistu: 24. maaliskuuta 2003
 Tuottaja(t): Tuomo Valtonen
 Tyylilaji: dark metal
 Kesto: 33.p6
 Levy-yhtiö: Spinefarm
Listasijoitukset
  Suomen virallinen lista: 18.
Ajattaran muut julkaisut
| Itse 2001 | Kuolema 2003 | Tyhjyys 2004 |
Kuolema on dark metal -yhtye Ajattaran toinen studioalbumi, joka julkaistiin 24. maaliskuuta 2003. Se ylsi ensimmäisellä listaviikollaan Suomen virallisen listan sijalle 18.
Kappaleet

Kaikki kappaleet on kirjoittanut Pasi Koskinen.
Antakaa elää – 3.24
Surman henki – 2.51
Haureus – 2.56
Huoran alla – 2.42
Ikiyössä – 3.22
Musta leski – 3.10
Sielun särkijä – 3.52
Kituvan kiitos – 3.30
Helvetissä on syntisen taivas – 3.58
Rauhassa – 3.46
Kokoonpano

Ruoja – laulu, kitara, koskettimet
Atoni – basso
Malakias – rummut
Kokoonpano > Tuotanto

Tuomo Valtonen – äänittäjä, miksaaja
Mika Jussila – masteroija (Finnvox)
Arvostelut

Imperiumi.net:
Metalreviews.com: 83/100
Soundi:
Aiheesta muualla

Kuolema (albumi) Discogsissa. (englanniksi)
Albumi Kuolema (albumi) Encyclopaedia Metallum -sivustolla (englanniksi)